নাবালিকা ধর্ষণের অভিযোগে ধৃত ব্যক্তিকে যাবজ্জীবন কারাদণ্ডের নির্দেশ বারুইপুর আদালতের

উত্তর ২৪ পরগনা: নাবালিকা ধর্ষণের দায়ে এবার সেই অভিযুক্ত ব্যক্তিকে যাবজ্জীবন কারাদণ্ডের নির্দেশ দিল বারুইপুরের ফাস্ট ট্র্যাক সেশন কোর্ট।

আরও পড়ুন: জন্মের জাল শংসাপত্র তৈরিতে রয়েছে বিহার যোগ! কলকাতা পুলিশের হাতে নতুন তথ্য

ঠিক কী ঘটেছিল? জানা যাচ্ছে, ২০২১ সালে বারুইপুর থানার কুন্দরালি এলাকায় প্রতিবেশী এক নাবালিকাকে লাগাতার ধর্ষণের অভিযোগ ওঠে বাবুল ঢালি নামে ওই ব্যক্তির বিরুদ্ধে। নাবালিকাকে নানা রকম প্রলোভন দেখিয়ে নিজের বাড়িতে ডেকে নিয়ে গিয়ে ধর্ষণ করত ওই ব্যক্তি। সেই ছবিও তুলে রাখতো। কাউকে কিছু জানালে ছবি ভাইরাল করে দেওয়ার ভয় দেখাতো। এইভাবে লাগাতার ধর্ষণের ফলে অন্তসত্ত্বা হয়ে পড়ে ওই নাবালিকা। তখনই বিষয়টা জানাজানি হয়।নাবালিকার পরিবারের তরফে বারুইপুর থানায় অভিযোগ করা হয়। বারুইপুর থানার তৎকালীন সাব ইন্সপেক্টর অরিজিৎ কর্মকার তদন্ত করে বাবুলকে গ্রেফতার করেন। তার বিরুদ্ধে পকসো সহ একাধিক ধারায় মামলা রুজু হয়। সেই মামলার সম্প্রতি বাবুলকে দোষী সাব্যস্ত করে বারইপুর আদালত এবং মঙ্গলবার তাকে যাবজ্জীবন সশ্রম কারাদণ্ডের নির্দেশ দেন বিচারক সুব্রত চট্টোপাধ্যায়।

দেখুন অন্য খবর